kardosdrur/scandi-wiki huggingface dataset:
Arnolds Spekke

Arnolds Spekke (også Arnolds Speke; 14. juni 1887 i Vecmuižas pagasts i Russiske Kejserrige — 27. juli 1972 i Washington D.C. i USA) var en lettisk diplomat og forfatter af faglitteratur om Letlands historie.
Spekke modtog en doktorgrad i filologi fra Letlands Universitet i 1927. I 1932 modtog han et stipendium fra Rockefeller Foundation og studerede i Polen og Italien. Fra 1933 til 1939 var han den lettiske ambassadør i Italien, Grækenland, Bulgarien og Albanien med fast bopæl i Rom i Italien.

Den 27. juli 1940 indgav Spekke sin protest mod den sovjetiske besættelse af Letland ved overlevering af en note til den italienske regering. Den 9. august 1940 afleverede Spekke sin afskedsbegæring, og den 11. august 1940 var hans sidste arbejdsdag på den lettiske ambassade i Rom. Dernæst arbejdede han som lærer, bibliotekar, oversætter og andet forefaldende arbejde i Milano og Rom.

Fra 1945 til 1950 arbejdede Spekke for Den Lettiske Komité i Rom og i 1951 deltog han i det stiftende møde af Den Lettiske Frihedskomité (). Begyndende april 1954 blev Spekke chargé d'affaires og leder af den lettiske ambassade i Washington D.C. – primo juni 1954 var han også generalkonsul for Letland i USA. Begyndende maj 1963 blev Spekke leder af den lettiske diplomatiske og konsulære tjeneste. I 1970 gik Spekke på pension fra sit embede.

Arnolds Spekke udnævntes i 1928 til Kommandør af Trestjerneordenen, i 1929 til Ridder af Nordstjerneordenen, og han modtog også franske og polske ordener. Efter 2. verdenskrig forfattede Spekke mere end 15 vigtige værker om Letlands historie og humanister fra Livland.

Bibliografi 
(ufuldstændig)
 1951, "History of Latvia"
 1955, "Latvia and the Baltic problem"
 1957, "The ancient amber routes and geographical discovery of the Eastern Baltic"
 1959, "Baltijas jūra senajās kartēs"
 1961, "The Baltic Sea in ancient maps"
 1962, "Some problems of Baltic-Slavic relations in prehistoric and early historical times"
 1962, "Senie dzintara ceļi un Austrum-Baltijas g̀eografiska atklašana"
 1965, "Balts and Slavs"
 1965, "Ķēniņa Stefana ienākšana Rīgā un cīņas par Doma baznīcu"
 1967, "Atminu brīži"
 1995, "Latvieši un Livonija 16. gs."

Kildehenvisninger 

Diplomater fra Letland
Faglitterære forfattere fra Letland
Kommandører af Trestjerneordenen
Riddere af 1. klasse af Nordstjerneordenen
Herfra hvor vi står (bogværk)

Herfra hvor vi står, er blevet til med hjælp Ny Carlsbergfondet og Realdania i kompagniskab med Kulturministeriet, Ideen med denne fotobog var at lade en gruppe fotografer, forsøge at indfange Danmark under forandring. Bogværket består af tre bind med i alt 736 sider samlet i en bogkassette med i alt mere end 400 billeder og værket udkom på Gyldendal 2010. Ideen til bogværket var udtænkt af Hans Edvard Nørregård-Nielsen.

Redaktion 

Ingvar Cronhammar, Peter Dragsbo, Steen A.B. Høyer, Hans Edvard Nørregård-Nielsen, Erland Porsmose, Nanna Schmelling, Michael Stoltze, Louise Wolthers.

Fotografer 

 Jørgen Borg
 Peter Brandes
 Christina Capetillo
 Krass Clement
 Joakim Eskildsen
 Mads Gamdrup
 Nicolai Howalt
 Astrid Kruse Jensen
 John Jedbo
 Fie Johansen
 Kirsten Klein
 Janne Klerk
 Henrik Saxgren
 Trine Søndergaard

Værkets data 

 Herfra hvor vi står 1-3 , Danmark under forvandling, Et fotografisk øjebliksbillede, 

Litteratur i 2010
Litteratur fra Danmark
Riebiņi

Riebiņi (tidligere Ribene) er en landsby med cirka 850 indbyggere (2015) i Riebiņu pagasts i Riebiņu novads i det historiske landskab Latgale i det sydøstlige Letland. Landsbyen, der ligger langs floden Feimankas bredder, ligger seks kilometer fra den nærmeste by Preiļi og 213 kilometer fra Letlands hovedstad Riga.

Et bebygget område med navnet Ribeniški begyndte at dannes i det 18. århundrede ved Riebiņi Slot. I første halvdel af det 19. århundrede begyndte jøder at slå sig ned her, og ifølge folketællingen fra 1897 boede der 533 jøder (91% af landsbyens indbyggertal). I begyndelsen af det 20. århundrede emigrerede et stort antal jøder til enten Palæstina eller USA, og i 1935 boede der 317 jøder (68% af landsbyens indbyggertal). I 1925 fik landsbyen officielt status af landsby.

Riebiņi er det administrative centrum for Riebiņu novads med dets råd placeret i landsbyen. I Riebiņi findes også mellemskole, børnehave, kulturhus, bibliotek, en katolsk kirke og en russisk-ortodoks kirke. Seværdigheder er Riebiņi Slot og det lokale hesteopdræt.

Kildehenvisninger 

Byer i Letland
Wadena County

Wadena County er et county i den amerikanske delstat Minnesota. Wadena County ligger i den centrale del af delstaten og grænser op til Hubbard County i nord, Cass County i øst, Todd County i syd, Otter Tail County i sydvest og mod Becker County i nordvest.

Wadena Countys totale areal er 1.406 km² hvoraf 21 km² er vand. I 2000 havde Wadena County 13.713 indbyggere. Det administrative centrum ligger i byen Wadena som også er største by i Wadena County.
 

Counties i Minnesota
Finlandssvensk

Finlandssvensk er et fællesnavn for de forskellige østsvenske dialekter, som det svenske mindretal i Finland taler. Svensk er modersmål for 265.000 indbyggere i selve Finland (5,1 procent af befolkningen) og 25.000 indbyggere på de selstyrende Ålandsøer, hvor 94 procent af befolkningen er svensktalende. Svensk er officielt sprog på Åland og et af Finlands to officielle sprog. Det er endvidere oligatorisk fag i skolen for finsktalende. De svensksprogede i selve Finland er koncentreret i Østerbotten og i kystområderne på den finske sydkyst, herunder Helsingfors. En række finske kommuner i disse områder har svensk som administrationssprog,eller er tosprogede.

Indtil vinterkrigen i 1940 blev der også talt finlandssvensk i Vyborg, Rusland.

Noter 

Svensk
Svensk sprog
Latvijas Krievu savienība

Latvijas Krievu savienība (Lettisk Russisk Union, forkortet LKS), indtil 2014 kendt som Par cilvēka tiesībām vienotā Latvijā (For menneskerettigheder i et forenet Letland, forkortet PCTVL) er et lettisk politisk parti som tidligere var en alliance bestående af flere partier. PCTVL etableredes i 1998 som en alliance af partierne Tautas Saskaņas partija (Folkets harmoniparti), Latvijas Sociālistiskā partija (Letlands socialistparti) og Līdztiesība (Lige rettigheder). Alle de tre partier fik sin støtte hovedsagelig blandt den russisk-talende minoritet. I 2003 brød de to første partier ud af alliancen, men et andet parti, Brīvā izvēle tautu Eiropā (Frit valg i folkenes Europa), kom ind som nyt medlem. I 2007 blev de to daværende medlemmer i alliancen slået sammen til et parti under navnet for alliancen. PCTVL gik dermed over fra at være en alliance til et politisk parti.

PCTVL modsatte sig lettisk medlemskab af NATO og ønsker stærkere bånd til nabolandet Rusland.

Politiske partier i Letland
Daniel Skaaning

Daniel Skaaning (født 22. juni 1993) er en dansk svømmer fra svømmeklubben Swim Team Taastrup og VAT Copenhagen. Ved europæiske juniormesterskaber på langbane i juli 2011 i Beograd vandt han sølv i 200m fri i tiden 1.49.56. Året før, 2010, vandt han bronze i samme disciplin i Helsinki. I 2012 deltog han i Sommer-OL 2012 i London i mændenes 4x200 meter fri. De blev nummer 13.

Ved ungdoms-OL i 2009 i Tampere på langbane vandt han bronze i 50m fri og 4 x 100m holdmedley.

Eksterne henvisninger 
 Daniel Skaaning 
 

Deltagere for Danmark ved sommer-OL 2012
Deltagere for Danmark ved sommer-OL 2016
Olympiske svømmere fra Danmark
Svømmere ved sommer-OL 2012 
Svømmere ved sommer-OL 2016
Brenton Broadstock

Brenton Thomas Broadstock (født 12. december 1952 i Melbourne, Australien) er en australsk komponist og musikprofessor.

Han har skrevet seks symfonier, orkesterværker, kammermusik, koncerter, fire strygerkvartetter,kormusik etc.

Han studerede først historie og politik og senere musik på Monash University. Studerede komposition hos Peter Sculthorpe, og har vundet flere priser for sine kompositioner, såsom feks. Australiens fornemste pris Paul Lowin Song Cycle Award for stykket Bright Tracks for mezzo-sopran og stryger trio.

Broadstock var fra (1982-2006) professor og leder af komponist afdelingen på Melbourne universitet.

Udvalgte værker 

 Symfoni nr. 1 "Imod det skindende lys" (1988) - for orkester
 Symfoni nr. 2 "Stjerner i en mørk nat" (1989) - for orkester
 Symfoni nr. 3 "Stemmer fra ilden" (1991) - for orkester
 Symfoni nr. 4 "Født af gode engles tårer" (1995) - for orkester
 Symfoni nr. 5 "Den mørke side" (1999) - for orkester
 Symfoni nr. 6 "Afstandens tyranni" (2009) - for orkester
 Tubakoncert "Lavet i himlen" (1985) - for tuba of orkester
 Trompetkoncert (2009) - for trompet og orkester
 Klaverkoncert (1987) - for klaver og orkester
 "Klare spor" (1998) - for sopran, violin, bratsch og cello
 "Aurora Australis" (1981) - for 8 tromboner
 "Fahrenheit 451" (1992) - kammeropera

Kilde 
 Om Brenton Broadstock

Komponister fra Australien
Personer fra Melbourne
Markus Sikker Hansen

Markus Sikker Hansen (født 4. september 1867 i Sindbjerg Sogn, Nørvang Herred, død 11. januar 1941 i København) var en dansk konstruktør, far til tegneren Aage Sikker Hansen.
 
Han var søn af husmand og smed Anders Hansen (1837-?) og Gedske født Marcussen (1839-?). Sammen med fabrikanten Henry Skov begyndte Sikker Hansen i 1915 som den første i Danmark at konstruere mekaniske presser. Dette intiativ fulgte efter studierejser til værktøjsmaskinfabrikker i Europa. De nye maskiner fandt så god afsætning, at Skov i 1918 oprettede A/S Dansk Pressefabrik i Valby, som han herefter var administrerende direktør for, og hvor Sikker Hansen blev chefkonstruktør.

30. april 1895 ægtede han i Grenaa Valborg Augusta Rasmussen (30. april 1872 i Grenaa – juli 1958 i København).

Kilder 
 Slægtsside
 Henry Skovs biografi i Dansk Biografisk Leksikon

Opfindere fra Danmark
Mekanikere fra Danmark
Danskere i 1800-tallet
Danskere i 1900-tallet
Meru nationalpark

Meru nationalpark er en nationalpark i Kenya. Den ligger øst for byen Meru, 350 km fra Nairobi. Det er en relativt ukendt park i Kenya og har et areal på 870 km². Parken er dækket af højt græs og sumpe grund af store nedbørsmængder. Af støre dyr findes der elefanter, næsehorn, løver, leoparder og antiloper i parken.

Nationalparker i Kenya
Rolf Toft

Rolf Glavind Toft (født 4. august 1992 i Hjørring) er en dansk tidligere professionel fodboldspiller, der nu spiller for Brønderslev Idrætsforening på amatørbasis.

Karriere

AaB 
Toft blev første gang rykket op i AaB's førsteholdstrup af træner Kent Nielsen i juni 2011. I første omgang blev det dog ikke til en kontrakt med klubben, men kort tid efter indgik han en toårig kontrakt med den nordjyske klub, hvor han samtidigt blev indlemmet i førsteholdstruppen. Et halvt år senere blev aftalen med AaB forlænget frem til sommeren 2015.

I august 2013 blev Toft udlejet til 1. divisionsklubben Vejle Boldklub for sæsonen 2013/14. Kontrakten blev dog ophævet før tid den 30. januar 2014 efter enighed mellem Vejle Boldklub, AaB og Rolf Toft.

Stjarnan 
Den 15. juli 2014 blev det offentliggjort, at Rolf Toft skiftede til islandske Stjarnan efter det afbrudte samarbejde mellem AaB og Rolf Toft et år før kontraktudløb. Toft og Stjarnan vandt i denne sæson mesterskabet, før han skiftede videre til Víkingur, der blev nummer fire i samme sæson.

Knattspyrnufélagið Víkingur 
Et halvt år efter skiftet til Stjarnan blev det offentliggjort, at Rolf Toft skiftede til Knattspyrnufélagið Víkingur på en toårig kontrakt. Før skiftet til Víkingur var han til prøvetræning i norske Start og svenske Halmstad.

Han forlod islandsk fodbold i oktober 2016 og satte i samme ombæring den professionelle karriere på stand-by.

Nørresundby Forenede Boldklubber 
Toft skiftede til Danmarksserie-klubben Nørresundby Forenede Boldklubber med start fra foråret 2017.

Eksterne henvisninger 
 
 Rolf Toft, all-time Superstats.dk

Referencer 

Fodboldspillere fra Danmark
Fodboldspillere fra Horne KFUM
Fodboldspillere fra Vendsyssel F.F.
Fodboldspillere fra AaB
Fodboldspillere fra Vejle Boldklub
Fodboldspillere fra Stjarnan
Fodboldspillere fra Knattspyrnufélagið Víkingur
Fodboldspillere fra Nørresundby Forenede Boldklubber
Absolute Hits 2011

Absolute Hits 2011 er et dansk opsamlingsalbum udgivet 7. november 2011 af EMI. Albummet er en dobbelt-cd bestående dels af nogle af de største hits fra sidste halvdel af år 2011, og dels nogle af de seneste 30 års største dansehits.

Trackliste

CD1 NYE HITS 
 Rasmus Seebach / "I Mine Øjne"
 Katy Perry / "Last Friday Night (T.G.I.F.)"
 Ankerstjerne / "Nattog"
 Medina / "For Altid"
 Christopher / "Against The Odds"
 Nik & Ras / "Fugt I Fundamentet" (feat. Pharfar & Burhan G)
 Bruno Mars / "The Lazy Song"
 Malk de Koijn / "Toback To The Fromtime"
 Adele / "Set Fire To The Rain"
 Rune RK & Stanley Most / "Kom Kom"
 Flo Rida / "Good Feeling"
 Delilah / "Go" (Delilah V Balistiq)
 L.O.C. feat. U$O / "Momentet"
 Freja Loeb / "Never Stop Coming Back"
 Kidd / "Ik Lavet Penge"
 David Guetta feat. Flo Rida & Nicki Minaj / "Where Them Girls At"
 Thomas Holm / "Knep Smerten Væk"
 Eric Amarillo / "Fy Fan" (Radio Edit)
 Lady Antebellum / "Just A Kiss"
 Naja Rosa / "Take You There"

CD2 Klassiske party hits 
 Cut 'N' Move / "Give It Up"
 Kleerup feat. Robyn / "With Every Heartbeat"
 L.O.C. / "XXXcouture"
 New Order / "Blue Monday"
 Gnarls Barkley / "Crazy"
 TV-2 / "De Første Kærester På Månen"
 Erasure / "A Little Respect"
 Blondie / "Heart Of Glass" (7" Version)
 David Guetta feat. Kelly Rowland / "When Love Takes Over"
 The Communards / "Never Can Say Goodbye"
 Kelis / "Milkshake"
 Everything But The Girl / "Missing" (The Todd Terry Radio Edit)
 Chic / "Le Freak"
 Nik & Jay / "Lækker"
 Billy Idol / "Craddle Of Love"
 Hot Chocolate / "You Sexy Thing" (Ben Liebrand Sexy Edit)
 Mark Morrison / "Return Of The Mack" (C&J Edit)
 Laid Back / "Sunshine Reggae" (Funkstar Deluxe Radio Mix)
 Röyksopp / "The Girl And The Robot"
 Sister Sledge / "We Are Family"

Eksterne henvisninger 
 Absolute Hits 2011 Trackliste

Album fra 2011
Hits 2011
Österbotten (historisk landskab)

Østerbotten (, , ) er et historisk landskab i Finland mellem 1634 og 1775.

Landskabet var 122.188 km² stort hvilket svarer til 36 % af Finlands daværende areal. Det historiske landskab Østerbotten omfattede hovedparten af de nuværende landskaber Österbotten, Södra Österbotten, Mellersta Österbotten, Norra Österbotten, Kajanaland samt den sydlige del af finsk Lappland. Østerbotten blev et selvstændigt län i 1634, men opdeltes i 1775 i Vasa län og Uleåborg län. En mindre del af landskabet (Salla-området) blev afstået til Sovjetunionen efter Anden Verdenskrig.

Større byer er Vasa, Seinäjoki, Karleby, Jakobstad, Kajana, Uleåborg, Kemi og Rovaniemi.

Østerbottens våbenskjold 
Siden Johan 3.s tid bærer landskabet et våbenskjold bestående af seks sølvhermeliner i blåt felt med en krone. Våbnet gengives i skiftende former i flere af de nuværende finske landskabsvåbner.

Eksterne henvisninger 

Nordisk Familjebok, Uggleupplagan, bind 34 (1922), sp. 195-202; opslag: Österbotten
Uppslagsverket Finland, Österbotten 
Om Österbottens historiske landskab 

Finlands historie
Finlands geografi
Finlands landskaber
Tour de France 1985

Tour de France 1985 var den 72. udgave af Tour de France og fandt sted fra 28. juni til 21. juli 1985. Løbet bestod af 22 etaper og en prolog på i alt 4.109 kilometer, kørt med en gennemsnitsfart på 36,232 km/t.

Podieplaceringer 
De tre øverstplacerede i løbet var i rækkefølge:
 Bernard Hinault (FRA) 
 Greg LeMond (USA)
 Stephen Roche (IRL)

Etaperne

Referencer

1985
Cykelløb i 1985
Tour de France 1986

Tour de France 1986 var den 73. udgave af Tour de France og fandt sted fra 4. juli til 27. juli 1986. Løbet bestod af 23 etaper og en prolog på i alt 4.094 kilometer, kørt med en gennemsnitsfart på 37,020 km/t.

Podieplaceringer 
De tre øverstplacerede i løbet var i rækkefølge:
 Greg LeMond (USA)
 Bernard Hinault (FRA)
 Urs Zimmermann (SUI)

Etaperne 

1986
Cykelløb i 1986
Valgkamp

En valgkamp er en organiseret kampagne, hvor kandidater stræber efter at opnå indflydelse på en beslutningsproces. I demokratiske lande vil begrebet valgkamp normalt benyttes om valg af politiske kandidater, men der kan også være tale om valgkampe ved valg til f.eks. interesseorganisationer.

Ved parlamentsvalg vil kandidaterne normalt være organiseret i og opstillet som repræsentanter for politiske partier. Allerede i antikken afholdtes valgkampe forud for politiske valg; en beskrivelse af valgkampens betingelser i Rom i 63 f.v.t. findes i et brev fra Quintus Tullius Cicero til broderen Marcus Tullius Cicero, der opstillede til embedet som consul.

I nyere tid er valgkampe typisk foregået ved møder i forsamlingshuse og debatter i de trykte medier; de seneste ca. 50 år har tv og andre billedmedier været i hovedrollen under valgkampe, bl.a. med debatter mellem markante kandidater. Internettet har siden omkring årtusindeskiftet været et eksponeret medie for valgkampe.

Noter

Litteratur 
 Helles, Knud (1987): Romerriget – et magtsystems opståen, udvikling og sammenbrud, Columbus 

Politiske valg
Islands EU-ansøgning

Islands EU-ansøgning blev officielt afleveret den 16. juli 2009 til det daværende svenske formandskab for EU i Stockholm, og de officielle forhandlinger begyndte den 27. juli 2010.

Island ønsker den første halvdel af kapitlerne åbnet under det polske formandskab – i andet halvår af 2011, og den sidste halvdel under det danske formandskab – i første halvdel af 2012. Næste møde på ministerniveau er planlagt til at finde sted i december 2011.Det forventes at alle 33 kapitler vil være færdigbehandlet og lukket, sådan at EU-landene kan godkende indlemmelsen og Island tiltræde EU i 2013 eller 2014.

I marts 2015 har den borgerlige regering dog meddelt at man ikke mere søger om optagelse. Dette blev givet som valgløfte ved valget i april 2013, men uenighed om fiskekvoter angives som en anden mulig årsag.

Kilder

Eksterne hjemmesider 
Islands officielle ansøgningshjemmeside

EU's historie
EU-ansøgning
South Australian Football Association 1877

South Australian Football Association 1877 var første sæson i australsk fodbold-ligaen South Australian Football Association. Ligaen havde deltagelse af otte hold, som sluttede i følgende rækkefølge:

 South Adelaide Football Club
 Victorian Football Club
 Adelaide Football Club
 Port Adelaide Football Club
 Woodville Football Club
 South Park Football Club
 Kensington Football Club
 Bankers Football Club

Kilder / eksterne henvisninger 
 SOUTH AUSTRALIAN NATIONAL FOOTBALL LEAGUE – PREMIERSHIP PLACINGS 1877 TO 1920

Noter 

1877
Sport i 1877
Sylte

Sylte er pålæg, tilbehør eller en delret fremstillet af grisehoved eller svineskank, der findeles og blandes og koges med krydderier. Der findes også varianter med kalkun- eller kalvekød. Alt efter fremstillingsmetode fremstår sylten enten i form (ret findelt og med et større indhold af sky), eller med en grovere struktur, hvor den er presset i et klæde.

Sylte kan bruges som pålæg på rugbrød, ofte med stærk sennep og syltede rødbeder.

Sylte er en af de traditionelle retter til julefrokoster.

På tysk kan Sülze (sylte) også være aspic, men ikke på dansk. Dansk sylte forstås af de fleste som værende med kød; men også her angribes den traditionelle opfattelse af veganeres forsøg på at lave noget, der ligner.

Verdens længste og største sylte blev fremstillet den 30. november 2014 i Ålbæk i Nordjylland af to lokale indbyggere med hjælp fra en håndfuld frivillige. Sylten var 103 m lang og vejede omkring 535 kg.

Noter

Eksterne henvisninger 

 Opskrift og billeder – hjemmelavet sylte  på grydeskeen.dk

Pålæg
Mad fra Danmark
Julefrokost
Langeliniekollegiet

Langeliniekollegiet er et kollegium beliggende i Hunderup-kvarteret,  Odense. 

Kollegiet har i alt 21 kollegielejligheder fordelt på tre etager. Hver lejlighed har eget køkken og bad. Yderligere er der et fælleskøkken på hver etage.

Kollegiet ligger tæt på OUH og Winsløwparken hvor mange af SDU Odenses medicinstuderende har deres daglige gang. 

Der er ca. fem km til campus fra kollegiet.

Historie 
 1965 – Kollegiet blev bygget  (hvis man gransker gamle landkort er der dog noget der tyder på, at selve bygningen er opført i perioden mellem 1899 og 1945).

Eksterne henvisninger og kilder
Langeliniekollegiet

Fodnote

Kollegier i Odense
Etableret i 1965
Christopher Budde-Lund

Christopher Budde-Lund (1807 – 5. oktober 1861) var en dansk officer.

Christopher Budde-Lund blev artillerikadet 1819, løjtnant i artilleriet 1823, premierløjtnant 1833 og kaptajn 1841. Dengang var artilleriet det danske militærs videnskabelige afdeling, og derfor blev Budde-Lund sendt på en del studierejser. Under Treårskrigen var han stationeret i Fredericia under hele belejringen og modtog 9. september 1849 Ridderkorset for tro tjeneste. Senere optrådte han som batterichef i slaget ved Isted og spillede dermed en nøglerolle i den danske sejr.

Snart efter pådrog Budde-Lund sig tyfus på grund af den ringe hygiejne i felten. Det medførte svækket helbred, og han forlod derfor artilleriet i 1852 med majors karakter og blev i 1859 kasernekommandant i Kastellet. I 1854 rejste han med offentlig understøttelse rundt i Europa for at studere geværfabrikation, hvilket han havde udgivet en bog om i 1853. Efter sin hjemkomst udgav han i 1855 et værk med titlen Haandskydevaabnenes Historie fra Krudtets Opfindelse og indtil Udgangen af 1853. I 1856 udkom Fredericias Armering, Indeslutning, Bombardement samt Forsvar under Kong Frederik den Syvende fra den 26. Marts til den 6. Juli 1849.

I 1857 fik Budde-Lund audiens hos kongen og forærede monarken et populationskort (demografisk kort) over kongeriget. I et brev af 28. november 1857 bragte han sagen i erindring over for kabinetssekretær J.P. Trap, og kongen kvitterede den 9. december 1857 for gaven ved at tildele Budde-Lund medaljen Ingenio et arti.

Han var gift med Hansine, født Gradmann.

Kilder 
 Tage Kaarsted: For videnskab og kunst. Medaljen Ingenio et arti 1841-1991, Odense Universitetsforlag 1991, s. 57. 
 Vilhelm Richter, 100 Aars Dødsfald i Danmark (1791-1890), 1901-05, s. 990. Online-udgave

Modtagere af Ingenio et arti
Riddere af Dannebrog
Artilleriofficerer fra Danmark
Danskere i 1800-tallet
Personer i Treårskrigen fra Danmark
Militærhistorikere fra Danmark
Kartografer fra Danmark
Faglitterære forfattere fra Danmark
Dansksprogede forfattere fra Danmark